Google stel eie raakskerm-skootrekenaar bekend | Nuus24
Die nuwe Chromebook-Pixel. (Glenn Chapman, AFP)
San Francisco – Die internetreus Google het sy eerste raakskerm-skootrekenaar bekend gestel in ‘n poging om sy mededingers, Apple en Microsoft, uit te stof.Die nuwe toestel sal as die Chromebook Pixel bekendstaan.Google het op sy webtuiste gesê dat hy “die beste hardeware, sagteware en ontwerpe byeengebring" het om dié nuwe generasie toestelle te skep.Die tegnologie-webwerf TechCrunch het egter in 'n oorsig van dié nuwe produk aangevoer dat die Chromebook Pixel se ontwerp nie besonders is nie, en dat dit baie duurder as Microsoft se Surface Pro en Apple se MacBook Air, twee soortgelyke toestelle, is. Die Surface Pro kos sowat $999 (ongeveer R8 870), terwyl die Macbook Air sowat $1 199 (ongeveer R10 600) kos.‘n Chromebook Pixel-skootrekenaar met Wi-Fi sal jou sowat $1 499 (sowat R13 300) uit die sak jaag, het Sky News berig.Dis nog nie duidelik of dié toestelle in Suid-Afrika beskikbaar sal wees nie.– Lees hier meer.– Volg Nuus24 op Twitter Lees meer oor: google | rekenaars | tegnologie VOLGENDE OP NUUS24X